नई दिल्ली: बिग बॉस में हंगामा बरपा चुकीं एक्ट्रेस नोरा फतेही के डांस और पंजाबी सिंगर हार्डी संधू के गाए गाने ने YouTube पर जबरदस्त धमाल कर रखा है. हार्डी संधू के सॉन्ग 'Naah' ने यूट्यूब पर 20 करोड़ व्यू के आंकड़े को छू लिया है. यह गाना यूथ के बीच काफी पॉपुलर है और इसे डांस क्लबों से लेकर डिस्को तक में खूब सुना जा रहा है. बिग बॉस-9 में वाइल्ड कार्ड कंटेस्टेंट के तौर पर नोरा ने एंट्री की थी और वे तीन हफ्ते बाद शो से बाहर हो गई थीं. 'नाह' में नोरा उनकी महबूबा बनी हैं. हार्डी के गाने पर नोरा फतेही ने कमाल का डांस किया है.